**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΙΤΩΛΟΑΚΑΡΝΑΝΙΑΣ ΑΠΟΣΠΑΣΜΑ**

**ΔΗΜΟΣ ΝΑΥΠΑΚΤΙΑΣ Από το πρακτικό της 35ης**

**δια ζώσης συνεδρίαση της Οικονομικής Επιτροπής**

**του Δήμου Ναυπακτίας έτους 2020**

**Αριθ. Απόφασης 189 / 2020**

**ΠΕΡΙ:** **Καθορισμός των όρων της πλειοδοτικής δημοπρασίας για την εκποίηση κινητού εξοπλισμού**

Στη Ναύπακτο σήμερα την 30-6-2020 ημέρα Τρίτη και ώρα 14:15 συνήλθε σε **δια ζώσης κεκλεισμένων των θυρών** συνεδρίαση η Οικονομική Επιτροπή του Δήμου Ναυπακτίας, ύστερα από την με αριθ.πρωτ.:11137/26-6-2020 έγγραφη πρόσκληση του Προέδρου, η οποία επιδόθηκε σε όλα τα μέλη της Επιτροπής σύμφωνα με τις διατάξεις του άρθρου 163/29-5-2020 εγκυκλίου ΥΠ.ΕΣ. και του άρθρου 77 του Ν.4555/18.

ΠΑΡΟΝΤΑ ΜΕΛΗ ΟΙΚΟΝΟΜΙΚΗΣ ΕΠΙΤΡΟΠΗΣ

1. Γκίζας Βασίλειος, Πρόεδρος Επιτροπής
2. Παπαβασιλείου Σωκράτης, Αντιπρόεδρος Επιτροπής
3. Παπαϊωαννίδης Ιωάννης
4. Δημητρόπουλος Νικόλαος
5. Κοτρωνιάς Θωμάς

ΑΠΟΝΤΑ ΜΕΛΗ ΟΙΚΟΝΟΜΙΚΗΣ ΕΠΙΤΡΟΠΗΣ

1. Μουχτούρης Ηρακλής

2. Τσουκαλάς Κων/νος

Στη συνεδρίαση παρούσα ήταν επίσης και η κ. Σταυρούλα-Μαρία Χωραφά Υπάλληλος του Δήμου για την τήρηση των πρακτικών της συνεδρίασης.

Ο πρόεδρος διαπίστωσε ότι υπάρχει η νόμιμη απαρτία με την παρουσία 5 μελών σε σύνολο 7 μελών της Οικονομικής Επιτροπής, εισηγήθηκε το 3ο θέμα της ημερήσιας διάταξης «**Καθορισμός των όρων της πλειοδοτικής δημοπρασίας για την εκποίηση κινητού εξοπλισμού**», και πρόεδρος έθεσε υπόψη των μελών της επιτροπής την από 25-6-2020 εισήγηση της Δ/νσης Οικονομικών Υπηρεσιών στην οποία αναφέρονται τα εξής:

**ΘΕΜΑ: Καθορισμός των όρων της πλειοδοτικής δημοπρασίας για**

**την εκποίηση κινητού εξοπλισμού**

**ΕΙΣΗΓΗΣΗ:**

Με την αριθ. 473/2019 απόφαση του δημοτικού συμβουλίου αποφασίστηκε η εκποίηση κινητού εξοπλισμού ήτοι:220 μεταλλικών κάδων χωρητικότητας 1100 λίτρων και μίας ηλεκτρικής κουζίνας μάρκας teka

Ιστορικό: Μετά το άγονο του προηγούμενου διαγωνισμού που διενεργήθηκε προς του τούτο, καθώς ουδείς συμμετείχε τόσο στον τακτικό (ημερομηνία διεξαγωγής 3-3-2020) όσο και στον επαναληπτικό (ημερομηνία διεξαγωγής 17-3-2020) η επιτροπή εκτίμησης συνεδρίασε και συνέταξε την από 25-6-2020 Έκθεση επανεκτίμησης.

Ως εκ τούτου δύναται να καθοριστούν εκ νέου οι όροι δημοπρασίας για την εκποίηση του κινητού εξοπλισμού.

Σύμφωνα με το άρθρο 199 παρ.1 του ΔΚΚ η εκποίηση των δημοτικών κινητών πραγμάτων γίνεται με δημοπρασία. Αρμόδιο όργανο για τη και για τον καθορισμό των όρων της, είναι η οικονομική επιτροπή. (άρθρο 1 ΠΔ 270/81 και άρθρο 72 παρ.1ε Ν.3852/2010, Ελ.Συν. Τμήμα VII 148/2011)

Η διενέργεια της δημοπρασίας θα πραγματοποιηθεί ενώπιον της επιτροπής που συγκροτήθηκε με την αριθ. 28/2020 απόφαση Δημοτικού Συμβουλίου.

Η οικονομική επιτροπή καλείται να καθορίσει τους όρους της πλειοδοτικής δημοπρασίας αφού λάβει υπόψη της και τα κάτωθι:

1) το άρθρο 72 του Ν.3852/2010

2) το άρθρο 199 του ΔΚΚ

3) τις διατάξεις του ΠΔ 270/81

4) την πράξη 148/2011 Τμήμα VII Ελ.Συν.

5) την υπ’ αριθμόν 473 απόφαση του δημοτικού συμβουλίου

6) την από 25-06-2020 έκθεση επανεκτίμησης της επιτροπής εκτίμησης που συγκροτήθηκε με την υπ’ αριθμόν 37/2020 απόφαση του Δημάρχου

7) τα χαρακτηριστικά των συγκεκριμένων κινητών πραγμάτων

Η Οικονομική Επιτροπή αφού άκουσε τον Πρόεδρο και έλαβε υπόψη της τα ανωτέρω

**ΑΠΟΦΑΣΙΖΕΙ**

**ΟΜΟΦΩΝΑ**

Καθορίζει τους όρους της πλειοδοτικής δημοπρασίας για την εκποίηση του κινητού εξοπλισμού, οι οποίοι είναι οι εξής:

**1) Περιγραφή του κινητού**

Τα προς εκποίηση κινητά πράγματα είναι:

α. 220 μεταλλικοί κάδοι χωρητικότητας 1100 λίτρων και

β. μία (1) ηλεκτρική κουζίνα μάρκας teka

|  |  |  |  |  |  |
| --- | --- | --- | --- | --- | --- |
| Α.Α. | ΕΙΔΟΣ ΚΑΔΟΥ | ΠΟΣΟΤΗΤΑ ΤΕΜΑΧΙΑ | ΒΑΡΟΣ  (ΚΙΛΑ/ΤΕΜ)  ΠΕΡΙΠΟΥ | ΣΥΝΟΛΙΚΟ ΒΑΡΟΣ | ΤΙΜΗ /ΚΙΛΟ |
| 1. | ΜΕΤΑΛΛΙΚΟΣ ΚΑΔΟΣ 1100 ΛΙΤΡΩΝ | 220 | 95 | 20.900,00 | 0,09 |
| 2. | Ηλεκτρική κουζίνα teka | 1 | 40 | 40,00 | 0,09 |

**2) Τρόπος Διενέργειας της Δημοπρασίας**

Η δημοπρασία είναι φανερή και προφορική, διεξάγεται δε κατά την ορισθείσα ημέρα και ώρα που αναφέρεται παρακάτω. Η δημοπρασία μπορεί να συνεχιστεί και πέραν της οριζόμενης στη διακήρυξη ώρας, εφ' όσον εξακολουθούν άνευ διακοπής οι προσφορές. Για τη συνέχιση της δημοπρασίας και πέραν της οριζόμενης ώρας αποφασίζει η Επιτροπή , η απόφαση της οποίας καταχωρείται στα πρακτικά.

Οι προσφορές των πλειοδοτών αναγράφονται στα πρακτικά κατά σειρά εκφωνήσεως μετά του ονοματεπωνύμου του πλειοδότη. Πάσα προσφορά είναι δεσμευτική δια τον εκάστοτε πλειοδοτούντα, η δέσμευση δε αύτη μεταφέρεται αλληλοδιαδόχως από τον πρώτο στους ακόλουθους και επιβαρύνει οριστικώς τον τελευταίο πλειοδότη.

Αν κάποιος πλειοδοτεί για λογαριασμό άλλου, οφείλει να δηλώσει τούτο προς την επί της δημοπρασίας επιτροπή, προ της ενάρξεως του συναγωνισμού, παρουσιάζοντας και το προς τούτο νόμιμο πληρεξούσιο έγγραφο, αλλιώς θεωρείται ότι μετέχει για δικό του λογαριασμό.

Η απόφαση της επί της δημοπρασίας επιτροπής περί αποκλεισμού ενδιαφερομένου να συμμετάσχει στη δημοπρασία, επειδή δεν πληρεί τους υπό της οικείας διακηρύξεως προβλεπόμενους όρους, αναγράφεται στα πρακτικά. Τα πρακτικά της δημοπρασίας συντάσσονται εφ' απλού χάρτου.

**3) Εγγύηση συμμετοχής**

Ουδείς είναι δεκτός στην δημοπρασία, αν δεν προσαγάγει, για την συμμετοχή του στη δημοπρασία, ως εγγύηση στην επιτροπή διενεργείας της δημοπρασίας, γραμμάτιο συστάσεως παρακαταθήκης του Ταμείου Παρακαταθηκών και Δανείων ή εγγυητική επιστολή ανεγνωρισμένης

Τράπεζας ή βεβαίωση του Ταμείου Παρακαταθηκών και Δανείων περί παρακαταθέσεως σε αυτό από αυτόν που επιθυμεί να λάβει μέρος στην δημοπρασία ή άλλου ο οποίος ενεργεί για λογαριασμό του διαγωνιζομένου, ομολογιών Δημοσίου, Τραπέζης, ή Οργανισμού κοινής ωφελείας, που αναγνωρίζεται για εγγυοδοσίες, ποσό ίσο προς το ένα δέκατο (1/10) του οριζόμενου ελάχιστου ορίου πρώτης προσφοράς της διακήρυξης.

**4) Τόπος και ημέρα διεξαγωγής της δημοπρασίας**

Η δημοπρασία θα διεξαχθεί την 14η Ιουλίου 2020 ημέρα Τρίτη και από ώρα 14:00 έως ώρα 14:30 στο Δημοτικό κατάστημα του Δήμου Ναυπακτίας, Ιλ. Τζαβέλλα 37 Ναύπακτος

**5) Ελάχιστο όριο της πρώτης προσφοράς**

Ελάχιστο όριο της πρώτης προσφοράς ορίζεται το ποσό των 0,09 ευρώ ανά κιλό.

**6) Εγγυητής**

Ο τελευταίος πλειοδότης υποχρεούται να παρουσιάσει αξιόχρεο εγγυητή, ο οποίος θα υπογράψει τα πρακτικά της δημοπρασίας και έτσι καθίσταται αλληλεγγύως και εις ολόκληρον υπεύθυνος με αυτόν για την εκπλήρωση των όρων της σύμβασης.   
 **7) Δικαίωμα αποζημίωσης**

Ο τελευταίος πλειοδότης δεν αποκτά δικαίωμα προς αποζημίωση από τη μη έγκριση των πρακτικών της δημοπρασίας από το αρμόδιο όργανο του δήμου ή της διοικητικής αρχής που έχει αντίστοιχη αρμοδιότητα.

**8) Σύμβαση**

Ο τελευταίος πλειοδότης υποχρεούται εντός δέκα (10) ημερών από της κοινοποιήσεως σ’ αυτόν της αποφάσεως περί κατακυρώσεως ή εγκρίσεως του αποτελέσματος της δημοπρασίας και προ της συντάξεως και υπογραφής του συμβολαίου, να καταβάλει ολόκληρο το τίμημα στην Ταμειακή Υπηρεσία του Δήμου.

Ο τελευταίος πλειοδότης υποχρεούται όπως εντός δέκα ημερών από την κοινοποίηση, που ενεργείται με αποδεικτικό παραλαβής, της απόφασης της

διοικητικής αρχής περί κατακυρώσεως ή εγκρίσεως του αποτελέσματος της δημοπρασίας, να προσέλθει μαζί με τον εγγυητή του για την σύνταξη και υπογραφή του συμβολαίου *(ή της παραδόσεως του κινητού πράγματος εφ' όσον δεν απαιτείται συμβόλαιο)* , άλλως και η κατατεθείσα εγγύηση καταπίπτει υπέρ του δήμου χωρίς δικαστική παρέμβαση.

Ενεργείται δε αναπλειστηριασμός εις βάρος του και του εγγυητή του, οι οποίοι ευθύνονται για το μεγαλύτερο τυχόν οικονομικό αποτέλεσμα της δημοπρασίας από αυτό της προηγούμενης.

Μετά το πέρας της παραπάνω προθεσμίας των δέκα ημερών το συμβόλαιο θεωρείται ότι καταρτίστηκε οριστικά.

**9) Ευθύνη Δήμου**

Ο δήμος δεν ευθύνεται έναντι του αγοραστού δι' οιανδήποτε εκνίκηση του πράγματος, υποχρεουμένου του δήμου εις περίπτωσιν εκνικήσεως, να επιστρέψει εις τον αγοραστή το καταβληθέν τίμημα ατόκως, εις περίπτωσιν δε μερικής τοιαύτης, αναλόγου ποσού, οριζομένου δι' αποφάσεως του δημοτικού συμβουλίου, χωρίς να αποκλείεται η προσφυγή εις τα δικαστήρια.

**10) Επανάληψη της δημοπρασίας**

Η δημοπρασία επαναλαμβάνεται οίκοθεν από τον δήμαρχο εάν δεν παρουσιάσθηκε κατ' αυτήν πλειοδότης.

Η δημοπρασία επαναλαμβάνεται κατόπιν αποφάσεως του δημοτικού συμβουλίου όταν:

α) το αποτέλεσμα αυτής δεν εγκριθεί από την Οικονομική επιτροπή ή το δημοτικό συμβούλιο ή την αρμόδια Διοικητική αρχή λόγω ασύμφορου του επιτευχθέντος αποτελέσματος ή σφάλματος στη διενέργεια της δημοπρασίας

β) μετά την κατακύρωση της δημοπρασίας, ο τελευταίος πλειοδότης και ο εγγυητής του αρνούνται να υπογράψουν τα πρακτικά, ή τη σύμβαση επίσης όταν μετά την κοινοποίηση στον τελευταίο πλειοδότη της εγκριτικής επί του αποτελέσματος της δημοπρασίας αποφάσεως δεν προσέλθει αυτός εμπροθέσμως για την σύνταξη και υπογραφή της σύμβασης.

Στην περίπτωση (β) η δημοπρασία, επαναλαμβάνεται εις βάρος του τελευταίου πλειοδότη και του εγγυητή αυτού, ως ελάχιστον δε όριο προσφοράς ορίζεται το επ' ονόματι τούτου κατακυρωθέν ποσόν, δυνάμενο να μειωθεί με απόφαση του δημοτικού συμβουλίου.

Η επαναληπτική δημοπρασία γνωστοποιείται με περιληπτική διακήρυξη του δημάρχου αναφερομένης στους όρους της πρώτης διακήρυξης και δημοσιευομένης, πέντε (5) τουλάχιστον ημέρας προ της ημέρας της διενέργειας της δημοπρασίας, διεξάγεται δε σύμφωνα με τα όσα αναφέρθηκαν.

Η επανάληψη της δημοπρασίας ενεργείται με βάση τη δοθείσα τελευταία προσφορά κατά την προηγούμενη δημοπρασία.

**11) Δημοσίευση Διακήρυξης**

Η διακήρυξη θα δημοσιευθεί με φροντίδα του δημάρχου τουλάχιστον δέκα ημέρας πριν από τη διενέργεια της δημοπρασίας με τοιχοκόλληση αντιγράφου αυτής στον πίνακα ανακοινώσεων του δημοτικού καταστήματος της έδρας του δήμου.

**12) Πληροφόρηση ενδιαφερομένων**

Πληροφορίες για τη δημοπρασία παρέχονται από το Τμήμα Προμηθειών του Δήμου Ναυπακτίας εργάσιμες ημέρες και ώρες Διεύθυνση Πάροδος Κοζώνη Τηλέφωνο 26340 38290 & 26340 38299 FAX 26340 21933

Αντίγραφο της διακήρυξης χορηγείται ή αποστέλλεται στους ενδιαφερόμενους ύστερα από αίτηση που υποβάλλεται στην παραπάνω διεύθυνση.

Βάσει των όρων αυτών θα καταρτιστεί η διακήρυξη της δημοπρασίας, η οποία θα δημοσιευτεί από τον Δήμαρχο, σύμφωνα με τα όσα ορίζει το άρθρο 3 του ΠΔ 270/81.

**Απόφαση αυτή έλαβε αριθμό 189 / 2020.**

Οπότε συντάχθηκε το πρακτικό αυτό και υπογράφεται όπως πιο κάτω:

Ο Πρόεδρος Η γραμματέας Τα μέλη

Υπογραφή Υπογραφή Υπογραφές

Ακριβές αντίγραφο

Ναύπακτος 1-7-2020

Η Προϊσταμένη ΤΥΠΟ Η Γραμματέας της Οικ. Επιτροπής

Σταυρούλα – Μαρία Χωραφά Παυλοχρήστου Σπυριδούλα